Länsi-Uudenmaan Urheilijat -johtokunta / lokakuu **Pöytäkirja**

Toimisto / Metallitupa 2.10.2023 klo 18.00

Tehtaankatu 9

08100 LOHJA

Paikalla: Julius Westerberg (pj), Jari Raninen (siht.), Camilla Dillström (etäyhteys), Krista Alm, Jarmo Hollo, Ninja Salovaara-Rinne, Sanna Westerberg, Juha Heinänen (Valmennuspäällikkö)

1. KOKOUKSEN AVAUS

Puheenjohtaja Julius Westerberg avasi kokouksen klo 18.00

1. KOKOUKSEN LAILLISUUS JA PÄÄTÖSVALTAISUUS

Kokous todettiin päätösvaltaiseksi.

1. TYÖJÄRJESTYS

Työjärjestykseksi hyväksyttiin esityslista.

1. TOIMINTASUUNNITELMA 2024

Käytiin läpi tulevan vuoden toiminta: seuraleiri, TJS, Heittocup, Korttelikisat, Lajikarnevaalit, LJG ja Hippo-kisat. Lisäksi keskusteltiin mahdollisesta järjestettävästä piirin kilpailusta: seuracupista tai piirimestaruuskisoista ja seuramatkasta Ruotsiotteluun. Puheenjohtaja muotoilee toimintasuunnitelman ja lähettää sen kommentoitavaksi sähköpostitse.

1. TALOUSARVIO VUODELLE 2024

Talousarvioesityksestä keskusteltiin kokouksessa ja todettiin, että se on alijäämäinen. Tämän vuoksi järjestetään kokouksia sekä kumppanuushankkeiden osalta, että varainhankinnan osalta. Lisäksi valmennuspäälliköltä pyydettiin esitystä, kuinka valmennuksesta saataisiin säästettyä n 6000 euroa. Rakenteellisen, harrastajien vähenemisestä johtuvan epätasapainon ja akuuttien inflaatiomuutosten takia talousarviossa tullaan esittämään harrastusmaksujen korotusta. Korotusten ryhmäkohtaisista toteutuksista päättää johtokunta marraskuun ja joulukuun kokouksissa. Keskiiviikkona 25.10. klo 18 pidetään toimistolla talousarvion viimeistelypalaveri ja tarvittaessa kokous. Asiaa valmistellaan yhteydenpidolla ennen sitä.

1. URHEILIJASOPIMUKSET 2024/2025

Kokous hyväksyi urheiljasopimuskaavakkeen. Sopimukset solmitaan kaksivuotisiksi. Tuki ei laske kesken sopimuskauden, mutta voi nousta jos sopimuksessa määritellyt edellytykset täyttyvät. Kriteerit täyttäviä uusia urheilijoita voi nousta sopimusurheiljoiksi kesken kaksivuotiskauden. Sopimus sisältää ehdot sopimuksen purkamiselle puolin ja toisin.

1. KUMPPANUUDET

Kumppanuus paketteina tarjotaa 200 ja 750 euron hintaisia kokonaisuuksia. Kokous keskusteli asiasta ja totesi, että paketit ovat lähtökohtia, joista johtokuntajäsenet ovat vapaita neuvottelemaan kumppanikohtaisia versioita. Johtokuntajäsenet pyrkivät löytämään kumppaneita tunnustelemalla maaperää nyt loka-, marraskuussa. Varsinainen kumppanuusmyynti toteutetaan 2024 tammi-, helmikuussa, jolloin myös jäsenistöä pyritään aktivoimaan kumppanien löytämiseksi. Puheenjohtaja esitti tavoitteeksi ja budjetoitavaksi yhteensä kymmenen pienen paketin ja neljän suuren kumppanuuden solmimista. Kontaktoitavien yritysten koordinoinnin ja muun ideoinnin tiimoilta järjestetään palaveri 9.10.klo 18.

1. KUNNIAKIERROS

Kunniakierros Cooper järjestetään sunnuntaina 8.10 klo 12.00. Tällä viikolla vielä mainostetaan tapahtumaa sekä somessa että myclubissa. Järjestelyjen osalta kaikki on valmista.

1. KAUDENPÄÄTTÄJÄISET

Kaudenpäättäjäiset pidetään pe 27.10 klo 18 Puu-Anttilassa. Ohjelmassa on: Kahvitus, puheenjohtajan tervehdys, Mahdollinen ohjelmanumero, Riikka Pakarisen puhe ja lopuksi urheilijoiden palkitseminen tältä kaudelta. Juha oli toimittanut kokoukselle listan 2023 palkittavista.

1. SEURALEIRI

Seuraleiri järjestetään 5. -7. 1 2024. Juha ja Camilla valmistelevat leirin ja siitä tiedottamisen. Jos mahdollista niin seura pyrkii järjestämään vauhdittomat hyppykisat to 4.1. Nummelassa. Hakemus asian tiimoilta laaditaan.

1. MUUT ASIAT

* Seuraseminaariin mahdollisesti osallistuvat Camilla ja Ninja.
* LUU:n vetovoima: kokous keskusteli asiasta, miten pitkällä aikavälillä seura saisi lisää harrastajia. Asian tiimoilta esille nousi some – markkinointi ja alakoulujen tapahtumien järjestäminen. Esimerkkinä vaikka alakoulujlaisten mestaruuskisat.
* Liikuntaleikkikoululaisten käsikirjan todettiin olevan valmis.
* Valmistellaan Seuran jäsenedut -kokonaisuutta - julkistustavoite marraskuu.
* Päätettiin ottaa seuramyyntiin joulusesongille GUTZ-tuotteet. Kampanja aloitetaan päättäjäisä edeltävällä viikolla - valmistelijat Camilla ja Terhi.

1. Kokouksen päättäminen

Puheenjohtaja päätti kokouksen klo 19.55

Kokouksen puolesta \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Julius Westerberg Jari Raninen